runetrust/blame-folketinget-dk huggingface dataset:
Peter Skaarup (DF), 2000-01-20:
Efter at Danmark havde formandskabet i OSCE og var med til at forsøge at løse den konflikt, der opstod ved den første krig i Tjetjenien, har det ikke kunnet lade sig gøre fra Vestens side, heller ikke fra dansk side, at følge op på de initiativer, der kunne bilægge stridighederne og skabe en virkelig fred derovre.
Henriette Kjær (KF), 2007-03-02:
Vi har da så tit og ofte stået her i salen og måttet afvise og sige nej til de forslag, oppositionen kom med, så det er da ikke sådan, at vi har siddet og tænkt: Uha, nu er vi rigtig bange, for nu skal vi diskutere De Radikales forslag.
Mariann Fischer Boel (V), 2000-03-17:
er sympatisk, at man melder klart ud fra ministerens side - at forslaget helt klart går på at sikre skattevæsenet mod tab, men de overvejelser gør man sig så ikke i England, hvor man ønsker, at det skal være så nemt som muligt at starte en virksomhed, altså at iværksætteren skal have rimelig gode forhold, fordi det jo ikke altid er den optimale model, at man bliver nødt til at gå fra hus og hjem, hvis ens idé ikke viser sig at være bæredygtig.
Magnus Heunicke (S), 2015-12-16:
Og ministeren har jo også erkendt, at man skubber problemet ud, og at man så håber at kunne finde en løsning på det, altså i forhold til hvordan man vil håndtere de foreslåede og aftalte, men nu udsatte besparelser i de mest betrængte folkepensionisters boligydelse.
Joachim B. Olsen (LA), 2012-11-02:
Når man ikke går ud og forklarer det og siger, at der faktisk bliver udbudt så og så mange job om året i Danmark, og at vi har en stor mobilitet, og når man taler det her problem op – og jeg siger ikke, at det ikke er et problem, men man taler det op, og dermed skaber man en forventning i befolkningen om, at man vil gribe ind – så synes jeg, det er et problem; så er det endda et demokratisk problem, når politikerne ikke er i stand til at forklare, hvorfor man ikke skal gøre noget, og hvorfor det, man har gjort, virker.
Ole Donner (DF), 1997-12-09:
Som det fremgår af ministerens fremsættelsestale, går forslaget i al væsentlighed ud på at give en bemyndigelse til trafikministeren til at sætte en allerede vedtaget lov i kraft, og det understreger endnu en gang det, som vi siger her fra talerstolen igen og igen, nemlig at det er noget skidt med alle disse bemyndigelseslove.
Anders Fogh Rasmussen (V), 2006-10-03:
Forslaget indebærer en nedsættelse af grundskyldspromillen for ejendomme, der anses for benyttet til landbrug, gartneri, planteskole, frugtplantage eller skovbrug, på 0,7 promillepoint på baggrund af en reduktion af de direkte EU-tilskud til dansk landbrug.
Per Stig Møller (KF), 2005-11-08:
Det, Danmark tænker på inden for tjenesteydelser, er jo sådan noget mærkeligt noget som søfart, og nå ja, det er jo ikke så interessant for Mali, det er distribution, det er forretningsservice, det er telekommunikation, det er finansielle tjenesteydelser, altså noget helt andet.
Kristian Thulesen Dahl (DF), 2013-05-29:
Vi ville bl.a. bruge flere penge på sundhedsområdet, vi ville bruge flere penge på socialområdet, bl.a. på vores ældre, så der angav vi selvfølgelig i vores ændringsforslag, hvor det var vi fandt pengene, og hvor det var vi ville bruge penge.
Poul Erik Christensen (RV), 2006-11-03:
Hvis vi ser, hvordan Danmark udvikler sig omkring de store byer, hvordan Danmark udvikler sig i Københavnsområdet, i Århusområdet og helt ned langs med østkysten af Jylland, så er det jo langtfra et Danmark i balance, og de 35 mio. kr. er jo næsten ikke engang en dråbe i det hav, der egentlig bør kunne give noget vækst.
Aase D. Madsen (DF), 1998-05-07:
Den er færdig, for som boliglovgivningen altså er indrettet i øjeblikket, skal vi bare sige: Nå, men vi byfornyer og byfornyer og byfornyer fremefter. Eller mener boligministeren, at man kan lave en lovgivning, således at man ikke behøver tage så store hug, og således at man kan vedligeholde kontinuerligt for fremtiden?
Sonja Mikkelsen (S), 2000-01-14:
Når de 750 mio. kr. er taget ud, vil havnen stadig væk leve med en soliditet på 50 pct. Det er stadig væk en meget høj soliditet i en virksomhed af den her karakter, og hertil kommer så, at der forventes et positivt resultat i havnen også for 1999.
Pernille Vermund (NB), 2023-11-23:
Altså, man hæver afgiften generelt, og man indfører en ny afgift på at flyve, og så siger man, at til gengæld bruger vi lidt af pengene på at forgylde nogle folkepensionister, som i øvrigt også får det dyrere, når de skal rejse, hvis ellers de har råd til det.
Pernille Rosenkrantz-Theil (EL), 2002-12-06:
Ulandsbistanden er godt nok en dråbe i havet, men til gengæld en dråbe, der sikrer mennesker uddannelse, medicin, sikkerhed og overlevelse, og derfor foreslår Enhedslisten, at ulandsbistanden genoprettes, og at der afsættes 120 mio. kr. til Statens Serum Institut til en modernisering af anlæg og til forarbejdning af plasma og styrket forskning i og produktion af vacciner specifikt til at forebygge og bekæmpe sygdomme i ulandene
Lars Løkke Rasmussen (V), 2009-11-04:
Resten bliver så et ræsonnement, jeg ikke kan folde ud her, for hr. Per Clausen kan ikke af det, jeg har sagt, udlede, at der ikke skal være nogen afstemninger i foråret, eller udlede, at alle forbehold skal til afstemning under et; det har jeg ikke taget stilling til.
Thor Gunnar Kofoed (V), 2003-04-02:
Jeg tror slet ikke, vi er så uenige igen, men hvis det var sådan, at vi kun skulle fordele midlerne efter, hvad der var indbetalt fra økologernes side, skulle økologerne kun have haft 7 mio. kr., men de har fået næsten 12 mio. kr. Hvis det var linjen, tror jeg, at den løsning, vi har i dag, er bedre, men vi skal nok finde en god løsning.
Christian Rabjerg Madsen (S), 2017-11-15:
Det her understreger netop, at man godt kan sige, at det er kommunens opgave at håndhæve de her regler, men kommunens mulighed for at sætte ind over for det og gøre et påbud gældende over for en lodsejer, hvad enten det er ved stranden eller åbne naturtyper, er fuldstændig fraværende.
Søren Søndergaard (EL), 2004-03-24:
»Hvad kan statsministeren oplyse om forskellige danske myndigheders opfattelse med hensyn til eksistensen af irakiske masseødelæggelsesvåben i perioden fra 1998 til indledningen af angrebet på Irak i 2003, herunder altså f.eks. vurderinger fra Udenrigsministeriets Sikkerhedskontor og FE?«
Uffe Elbæk (UFG), 2014-04-25:
Men synes De Konservative, at det er bekymrende, at fuldstændig legitime demokratiske institutioner i Europa er blevet aflyttet, at statsledere er blevet aflyttet, at virksomheder er blevet aflyttet, at ngo'er er blevet aflyttet, at klimatopmødet i København er blevet aflyttet?
Gitte Lillelund Bech (V), 2008-12-16:
Jeg vil sige, at det har vi ikke lige diskuteret i Venstre folketingsgruppe i morges, men jeg synes da klart, der er nogle takter i det, og jeg synes da også, at det er kritisk, at det Libyen, som bestemt ikke hører til blandt Guds bedste børn - det ved jeg ikke, om man overhovedet må sige fra talerstolen - men som bestemt ikke hører til blandt de lande, der overholder menneskerettighederne, rent faktisk står i spidsen for Menneskerettighedsrådet.
Bjarne Laustsen (S), 2005-05-20:
Derfor er spørgsmålet, hvordan koordineringen er mellem Venstres gruppe og ministeren, så man kan sørge for, at Venstres ordfører bliver klædt bedre på, så han ikke kommer til at stå og bilde resten af Folketinget noget ind, som regeringen ikke har i sinde at gøre.
Morten Bødskov (S), 2018-05-22:
Der er heller ingen tvivl om, at en af de udfordringer, vi står med, er det såkaldte darknet, altså alt det, der foregår under overfladen på internettet, og som er krypteret, og som er med til – det må vi jo indrømme – i alt for mange sammenhænge at give pædofile og andre kriminelle et forspring til myndighederne, netop fordi de bag koder og krypteringer kan skjule deres modbydelige handlinger.
Søren Hansen (S), 1997-11-21:
Socialdemokratiet er enig i forslagets egentlige intention, nemlig at vi skal skabe de bedst mulige forhold for pendlere og dem, der i øvrigt har brug for toget, for at opnå, at transporten passer så godt som muligt ikke mindst naturligvis til dem, der anvender toget dagligt mellem hjem og arbejde.
Karin Nødgaard (DF), 2019-03-27:
Det vil sige, at det, der egentlig hedder nultolerance, går man lidt på kompromis med, selv om det er et princip, som man har prøvet at praktisere igennem adskillige år, fordi man skal sikre sig, at der ikke sker noget med de her truede dyrearter.
Astrid Krag (S), 2022-03-22:
Det frigør også tid til kerneopgaven, til den ældre på plejehjemmet, til, at medarbejderne har tid til den ældre på plejehjemmet, til skolebarnet, til børnehavebarnet, men det kræver også en kæmpe indsats, også fordi mange af de her løsninger og forslag er vokset frem fra medarbejderne.
Carolina Magdalene Maier (ALT), 2017-06-02:
Vi ville rigtig gerne have været med til at prøve at løse de udfordringer, som vi ved er der, men vi kommer ikke til at være med til, at den hjemløse, som sidder nede på Torvegade, ikke må række sin kop ud, når jeg går forbi, og sige: Vil du ikke give mig en femmer til en pakke smøger?
Rune Lund (EL), 2017-10-10:
Dansk Folkeparti ynder jo at fremstille sig selv som de svages forkæmpere eller almindelige menneskers forkæmpere, men her kan man jo se, at et flertal i Folketinget ønsker at lukke yderligere en mulighed for, at nedslidte mennesker kan gå tidligere fra på pension.
Ole Sohn (SF), 2011-05-31:
Hvis man ser på OECD's vurderinger, kan man se, at vi er raslet ned på uddannelsesområdet fra en 9.-plads til en 17.-plads; der er færre, der får en ordentlig ungdomsuddannelse; den økonomiske vækst er blandt de laveste i OECD-området; vores konkurrenceevne er over de sidste 10 år blevet dårligere; og vi er sådan set også gået ned fra en 7.-plads til en 11.-plads i rigdom.
Leif Mikkelsen (LA), 2012-10-04:
Jeg troede egentlig, de havde lært det, men nu kan man så konstatere, at dykker man ned i den energiaftale, som gør det dyrere at være dansker i milliardklassen – det koster en 3-4 stykker af slagsen – kan man finde, at nu er Venstre med til at lægge afgift på pejsebrænde.
Irene Simonsen (V), 2006-03-21:
For i det første betænkningsbidrag skriver SF – og så er det rigtigt, at der skulle have været citationstegn om forfatternes tekst: »I »danskhedens« navn har vi skridt for skridt vænnet os til, at vi udviser vore mest udsatte medmennesker, skønt der består en begrundet mistanke om, at de vil blive forfulgt, udsat for tortur eller simpelt hen forsvinde sporløst i deres hjemlande.
Jane Heitmann (V), 2012-06-13:
Jeg kan derfor kun beklage, at regeringen vælger en passiv misbrugspolitik og ikke vælger at tage et aktivt ansvar og hjælpe alle de ulykkelige stofmisbrugere, vi har i Danmark, ud af socialt armod, ud af kriminalitet og ud af et liv, der for størstedelens vedkommende er uden værdighed.
Sophie Løhde (V), 2025-01-30:
Hensynet til bl.a. hurtig behandling og aflastning af sundhedspersonalet, som forslagsstillerne angiver som baggrund for forslaget, er jo noget, som vi vægter højt fra regeringens side, og for regeringen er det samtidig også afgørende, at de tiltag, vi sætter i værk, også er nødvendige, og at de løser reelle problemer.
Frank Aaen (EL), 1997-12-18:
Vi fik etableret et center for børnebogslitteratur, som kan være med til at styrke indsatsen for at få flere børn til at læse flere bøger, og vi fik en ekstra bevilling til Børnerådet, som gør et mægtig godt stykke arbejde for at oplyse og informere om børns vilkår, og det er vi tilfredse med.
Line Barfod (EL), 2007-05-30:
I en anden sag, den om CIA-fly, har spørgsmålene jo ikke i særlig stort omfang gået til udenrigsminister og andre ministre om, hvad de mener om CIA-flyene, der bringer folk til tortur, nej, de har gået på det helt faktuelle om, hvilke fly der er landet hvornår, hvilke fly der er fløjet igennem luftrummet osv.
Kristian Thulesen Dahl (DF), 2009-12-16:
Og hvis det er sådan, at folk skal over på førtidspension, fordi de ikke kan blive raske, jamen så skal kommunerne i højere grad sikre, at det sker tidligere i forløbet, så man undgår, at folk falder ud af sygedagpengeområdet på et tidspunkt, hvor de ikke har en anden ydelse at gå over på.
Sjúrður Skaale (JF), 2023-01-19:
Og hvis Tórshavn under ólavsøka betyder forening, så er Portugalens uhyggelige kælder synonym med splittelse – helt bogstaveligt, for der stod den spidse sten, og på den blev dem, der i gamle dage forbrød sig mod Gud eller kongen, sat med et ben på hver side og med tunge sten bundet til fødderne.
Stine Brix (EL), 2013-03-12:
Det er betingelserne om, at der kun er tale om væv, som er gendanneligt, f.eks. knoglemarv, at der ikke kan findes en anden egnet donor, som har evne til at give samtykke, at modtageren er en bror, søster, barn, forælder eller i helt særlige tilfælde et andet nært familiemedlem, og at donationen skal skabe mulighed for, at man redder modtagerens liv, og endelig – og det er også meget, meget vigtigt – at den pågældende donor ikke gør indsigelse.
Keld Albrechtsen (EL), 2004-11-11:
Det er faktisk en dyb tragedie, og jeg vil i hvert fald appellere meget stærkt til Socialdemokratiet og De Radikale, at de forhåbentlig snart besinder sig og tænker over, hvor lang tid endnu de virkelig vil lægge mandater til og tage medansvar for den tragiske ulykke.
Lene Espersen (KF), 2001-12-11:
Jeg kunne selvfølgelig begynde at læse op fra regeringsgrundlaget, så fru Sandy Brinck kunne få løftet sløret for, hvad det er, regeringen har i tankerne, men jeg vil egentlig henvise til regeringsgrundlaget, for så er der en mulighed for fru Sandy Brinck til at få at vide, hvad hele den brede lovvifte af initiativer, som regeringen har tænkt sig at komme med på det retspolitiske område, egentlig går ud på.
Jeppe Kofod (S), 2005-04-28:
Jeg vil meget gerne være meget imødekommende over for regeringen, og derfor vil jeg foreslå, at man stemmer for det udmærkede forslag til vedtagelse, som vi har fremsat, hvor det konstateres sort på hvidt, at det, der er foregået på Guantánamobasen, er i strid med den humanitære folkeret.
Tove Videbæk (KRF), 2000-12-05:
Da mange børn og unge benytter Internettet på f.eks. biblioteker og skoler, bør der helt afgjort sættes filtre op, således at børn og unge ikke fuldstændig uhæmmet kan sidde og se porno på offentligt betalte maskiner for borgernes skattekroner.
Jens Rohde (KD), 2021-10-07:
Og vi skruer ned for oldtidskundskab og nogle af de her uddannelser, som måske ikke lige er rettet til, at du kan lave store bygningskonstruktioner osv., men som måske gør, at du forstår de fire græske dyder, som jo er symboliseret her over vores hoveder med de fire statuer.
Jesper Petersen (S), 2013-06-28:
Den var den tidligere regering opmærksom på, ved jeg, for da hr. Lars Løkke Rasmussen holdt et pressemøde om genopretningsaftalen og dagpengeaftalen i 2010, sagde han: Dagpengereformen vil træde i kraft på et tidspunkt, hvor vi med sikkerhed vil være helt fri af krisen og igen står med den udfordring, at der er mangel på arbejdskraft.
Mogens Jensen (S), 2015-10-21:
Jeg kunne altså ikke få svar på, om ministeren mener, at Danmarks Radio har en dominerende position, når jeg siger, at de har en tredjedel af seerne på tv, og at når det gælder nettet, har de privatejede medier altså online noget, der ligner over fire gange så mange månedlige brugere som Danmarks Radio.
Søren Egge Rasmussen (EL), 2022-03-16:
Der er min tilgang bare, at hvis man kan bruge de samme ressourcer på at opstille mere vedvarende energi eller lave energibesparende tiltag i f.eks. erhvervslivet, så er jeg egentlig mere for, at man valgte den – hvad skal man sige – CO 2 -reduktion frem for CO 2 -lagring på havet.
Frank Aaen (EL), 2011-03-03:
Man kan vel sige det på den måde, at havde Saddam haft magten i dag, havde han stået i forreste køen af diktatorer, som på en tilsvarende måde ville vælte, som det indtil videre er sket i Tunesien og Egypten, og som det forhåbentlig snart sker i Libyen, og som vi også håber kan ske i andre lande.
Johanne Schmidt-Nielsen (EL), 2015-11-20:
Det er jo ikke det samme som at smide nøglen væk, men der vil ikke længere være nogen fastsat grænse for, hvor længe man kan sidde indespærret, før der kommer nogen og låser døren op og siger, at nu skal du hen og have din sag prøvet for en dommer, og nu skal en dommer vurdere, om den her frihedsberøvelse er rimelig eller ej.
Stine Brix (EL), 2012-11-22:
Det er et interessant spørgsmål for mig at se, for kan vi nedbringe ventetiden i det offentlige, får de borgere med et høretab et langt bedre tilbud, end de har i dag, for i modsætning til hos de private er det jo gratis i det offentlige, så er det jo vederlagsfri behandling, så risikerer man ikke at skulle punge ud selv.
Inger Støjberg (V), 2004-02-05:
Når Enhedslisten med det her beslutningsforslag ønsker at indføre et forbud mod pesticidrester i fødevarer, så kan det faktisk umiddelbart lyde tillokkende for alle os, der ønsker at sikre befolkningens sundhed bedst muligt. Men vælger man så at sætte sig lidt ind i Enhedslistens tankegang i beslutningsforslaget her - og hvis jeg skal være helt ærlig, så tror jeg egentlig ikke, at Enhedslistens forslagsstillere har et ønske om, at man skal sætte sig ind i det - så gennemskuer man ret hurtigt, at det jo bare er et snydepolitisk forslag.
Søren Kolstrup (EL), 2001-01-30:
Det er jo ikke bare den gamle Venstreliberale ideologi, der slår igennem, men det er virkelig et godt sindbillede på den nyliberalistiske ideologi - i fri galop, som tilfældet er i dette forslag. Ifølge forslaget skal der være åbenhed om indhold, kvalitet og niveau i uddannelsessystemet.
Ole M. Nielsen (KRF), 2002-02-06:
Til sidst vil jeg nævne De Samvirkende Købmandsforeninger, som efter min vurdering kommer med et meget kvalificeret høringssvar, som vil være udgangspunkt for de diskussioner, jeg forhåbentlig får lejlighed til at deltage i i udvalget eller på anden måde med regeringspartierne omkring lempelsen i detailhandelsloven.
Frank Aaen (EL), 2008-02-21:
Den ligger allerede på 1960’ernes niveau, og det er bl.a. en følge af regeringens skattepolitik, som har skubbet til den skæve udvikling med 1.400 kr. i skattelettelse til dem, der har mindst i indkomst, mere end 20.000 kr. i lettelse til dem, der tjener mest, 15 gange mere til de rigeste, og det er både i kroner og procent, at de rigeste har fået langt mest.
Margrethe Vestager (RV), 2006-05-30:
Der sker jo det ganske enkle, at de frie skoler må vælge mellem hele folkeskolens afgangspakke eller ingenting, og dette ingenting følges så op af et skærpet tilsyn fra ministeriets side og obligatoriske adgangsprøver, hvis man vil videre i en gymnasial uddannelse – obligatoriske adgangsprøver!
Brian Mikkelsen (KF), 2008-04-30:
I forbindelse med Kunstrådets udpegning af nye regionale spillesteder blev der udsendt en pressemeddelelse, hvor formanden for Kunstrådets Musikudvalg gav denne forklaring på prioriteringen, og jeg citerer fra formanden: »Det er samtidig vores forventning, at lidt færre men stærkere regionale spillesteder samlet set vil producere mere kunstnerisk kvalitet og udvikling, og jeg ser udpegningen af de 18 kommende regionale spillesteder som et vigtigt skridt i retning af en fortsat opkvalificering af det rytmiske musikliv i Danmark.«
Jeppe Kofod (S), 2007-12-12:
Jamen jeg er dybt forbløffet, for vi ved, at spillereglerne - det gælder jo mange andre områder; vi har sundhedsministeren senere - er sådan, at når man kommer med noget fra regeringens side, altså en ny politik, så finansierer man det selvfølgelig også ved at afsætte penge på budgetoverslagsårene; ellers er det jo tom snak.
Jan E. Jørgensen (V), 2021-01-27:
Så vi er altså nu ved at være i en situation, hvor det er ved at være rigtig alvorligt, fordi pinen er trukket så langt ud, som den er, fordi coronaen har været vanskeligere at få banket ned, end vi vel nogen af os havde frygtet, da vi så det her begynde.
Peter Skaarup (DF), 2007-04-26:
Det Radikale Venstre har jeg måske lidt opgivet i den her sammenhæng, for jeg tror egentlig, der er utrolig mange radikale, som har den opfattelse, som hr. Naser Khader også har, og som Demokratiske Muslimer med hr. Naser Khader som fundament har diskuteret, nemlig at det kan være et meget stort problem for kvinders stilling, at man skal tvinges til at bære tørklæde.
Christine Antorini (S), 2018-04-06:
Det er en udfordring, fordi det jo er med til at fremme den polariserede debat, hvis ikke man er parat til at sige, okay, vi tror altså bare på det her demokrati, og vi vil gøre os umage med at prøve at gå ind og lave brede samarbejder og ikke lave blå linjer, røde linjer eller grønne linjer, som statsministeren sagde, men hvordan vi virkelig kan diskutere de her ting med hinanden.
Birthe Rønn Hornbech (V), 2011-03-04:
Men jeg skal gentage, at det altså er regeringens opfattelse, at når vi har undertegnet den, mener vi også, at vi skal efterleve den, enten indtil et flertal i Folketinget måtte ønske, at den skulle ændres, at Danmark skulle arbejde for at få den ændret, eller hvis et flertal i Folketinget måtte ønske, at vi trådte ud af konventionen.
Katrine Robsøe (RV), 2022-05-17:
Nu ved jeg jo godt, at hr. Peter Skaarup normalt ikke er ordfører på det område og derfor måske ikke kan svare på, hvorfor DF ikke er med på det lovforslag, men i hvert fald er der opfordring herfra til, at man måske lige genbesøger det, for jeg synes, det lyder, som om Dansk Folkeparti også kunne være med i et lovforslag, der i hvert fald lige nu ser ud til at have opbakning helt fra Enhedslisten og over til Venstre, inklusive fra mig selv og Radikale.
Pernille Skipper (EL), 2019-10-03:
Vi har et gigantisk problem med den tanke, at vi skal afmontere vores velfærdssamfund, og at det ikke betyder noget, at uligheden bare går amok, for vi synes faktisk, at det er smart, fordi det gør Danmark stærkt økonomisk, fordi det er en smart måde at indrette sig på med et velfærdssamfund – det giver flere muligheder til alle, også dem, der ikke er født med en guldske i munden – og at det giver en styrke i sig selv, at der ikke er lang vej fra top til bund i et samfund som det danske.
Johanne Schmidt-Nielsen (EL), 2013-04-05:
I virkeligheden synes jeg, det er pinligt, at Dansk Folkeparti bliver ved med at tage den her sag op, for hver eneste gang de gør det, hver eneste gang de lufter denne nyfundne interesse for at bekæmpe social dumping – altså virksomheder, der snyder danske skatteborgere, virksomheder, som underbetaler udenlandsk arbejdskraft, hvorved det både går ud over de mennesker, der kommer hertil, og danske løn- og arbejdsvilkår – sætter de fokus på, at de var fløjtende ligeglade, vil jeg sige til hr. Martin Henriksen, dengang de selv havde magten.
Carsten Bach (LA), 2017-05-23:
Så vil jeg måske i stedet reflektere over nogle andre forhold og nogle andre vilkår, bl.a. for landvind, og at der jo rent faktisk er en hel del borgere i Danmark, som ikke ønsker en udbygning af landvind, og at vi allerede på nuværende tidspunkt ser lokalpolitikere, der erklærer deres kommune for vindmøllefrizone, forstået på den måde, at man ikke ønsker yderligere udbygning af landvind i de pågældende kommuner.
Tove Videbæk (KRF), 2000-03-16:
Dette forslag lægger op til, at kommunerne kan forsøge sig med nye idéer, nye metoder osv. til løsning af opgaver i kommunerne og dermed skabe mere velfærd, valgfrihed for borgerne lokalt og forbedringer af den offentlige service. En række kommuner har i de senere år gennem konkrete ansøgninger foreslået dispensationer fra og ændringer af regelgrundlag m.v. for at kunne arbejde med fleksible løsninger, afprøve nye modeller, osv.
Rosa Lund (EL), 2025-01-22:
, når jeg taler om, hvad kan man sige, at danse som katten om den varme grød, og man kan også bruge et andet begreb, nemlig at sparke bolden i mål, er det, fordi man hele tiden laver noget, der sådan er godt; det er fint nok, og det er ikke, fordi vi er imod det.
Peter Christensen (V), 2009-01-13:
Når man sætter sådan et pejlemærke frem til 2015 for, hvad det er, der skal til, så der, når vi når frem til 2015, er den holdbarhed i forhold til de udgifter, vi ved der vil være til den tid, jamen så synes jeg sådan set, at vi er godt på vej, og det er det afgørende.